जेएनयू छात्रा का पीछा करने वाला युवक गिरफ्तार - प्रवक्ता.कॉम | Pravakta
जेएनयू छात्रा का कथित तौर पर पीछा करने वाले 26 वर्षीय एक युवक को पुलिस ने गिरफ्तार किया है।
पुलिस ने आज बताया कि मुनीरका गांव के रहने वाले आरोपी शैलेश कुमार को कल जेएनयू परिसर के अंदर स्थित महिला छात्रावास के बाहर से गिरफ्तार किया गया।
कुछ दिन पहले आरोपी ने पीड़ित से बात करने की कोशिश की थी लेकिन छात्रा ने उससे बात करने से इनकार कर दिया था, जिसके चलते गुस्से में आकर उसने पीड़िता का पीछा करना शुरू कर दिया।
पीड़ित ने पुलिस को बताया कि वह करीब 15 दिनों से उसका पीछा कर रहा है और यहां तक वह कॉलेज परिसर के सुरक्षा को तोड़कर छात्रावास के बाहर भी आ जाता है।
अपने छात्रावास के बाहर आरोपी को खड़ा देख उसने तुरंत कॉलेज सुरक्षाकर्मियों को सूचित किया, जिसके बाद युवक को हिरासत में ले लिया गया और बाद में उसे पुलिस के हवाले कर दिया गया।
पुलिस के एक वरिष्ठ अधिकारी ने बताया, ‘‘शनिवार को हमें जेएनयू परिसर के अंदर महिला छात्रावास से पीछा करने वाले के बारे में पीसीआर पर फोन आया था। पुलिस की एक टीम घटनास्थल पर पहुंची और आरोपी को गिरफ्तार कर लिया। गिरफ्तार आरोपी कॉलेज की पढ़ाई छोड़ चुका है और स्थानीय इलाके में एक दुकान पर काम करता है।’’
Tags: छात्रा का पीछा करने वाला युवक गिरफ्तार, जेएनयू, महिला छात्रावास
Previous तीन अवयस्क लड़कों ने किया महिला से बलात्कार
Next वीरभद्र सिंह धनशोधन मामला : ईडी ने 27 करोड़ रूपये का फार्म हाउस कुर्क किया